تـدري اشگال…؟
تـدري اشگال؟
فلاح الزرع صيهود؟
گلالي العمرشيفيد
لوچان الوطن مفقود؟
وشتنفع ليالي البيض؟
من تحكم عـمايـم سود؟
گلالي وسكت لحظات
وچفوفه أشبگت لخدود
يجربالآه والحسرات
تنهش بالجسم كـلدود
ساليته الهويه اشلون؟
گلالي ألهويه الگاع
سند يبقى الأبد موجود
گتله الفخر هاذ المن؟
گلالي الفخرارضك،
لوعندك أمل موعود
گتله الحب اله مقياس؟
جاوبني أبدمع نيران چنه چبود
گلي كتاب اكو الكل شي
كل شي احساب اله مرصود
بس حب الوطن هيهات
مايعرف جميع حدود
گتله اشلون هذا الوطن هم يرجع؟
گعد لبعيد مد الشوف
گال الراح هم يرجع يرد أردود
گال انتم ترجعونه
لو صرتوا زرع مو،،عود
گلالي الوطن يرجع
لوعندك زلم وحيود
گلالي الوطن يرجع
مادام المشانق صارتنه شهود
مادام المشانق صارتنه شهود
فاضل الاحوازي ..نموت ويحيى الوطن